PREMI SANT ANTONI DE MOSTRADORS 2021
L’Associació Cultural Amics de Sant Antoni presenta la sisena edició del Premi Sant Antoni de Mostradors amb l’objectiu de contribuir a l’impuls de la festa i al reconeixement dels seus elements tradicionals i a les idees innovadores. La passió per aquesta festa tan manacorina es demostra cada any entre les santantonieres i els santantoniers, que són qui realment fan la festa. És per això que aquesta entitat ha considerat que la vivència de la festa ha d’implicar també als locals comercials, que amb la seva decoració santantoniera poden demostrar que viuen la festa i fan poble. Des de l’Organització del Premi, pregam es respectin totes les normes que dictin les autoritats sanitàries pel que fa al Covid-19, tant per la elaboració de la decoració del mostrador, com pel que fa a les visites que es puguin realitzar, sempre dins la responsabilitat del participant.
BASES

1. L’objecte d’aquest concurs és l’embelliment de mostradors amb motiu de les festes de Sant Antoni.
2. Podran participar-hi els titulars de les activitats comercials del terme municipal de Manacor, el local dels quals disposi d’un mostrador orientat a la via pública.

3. Cada concursant podrà dur a terme tantes inscripcions com locals comercials tingui al seu nom.

4. Es pot participar “fora de concurs”, condició que s’haurà de fer constar a la inscripció.

5. Les inscripcions hauran d’efectuar-se abans de les 13 hores del  dia 10 de gener de 2021, al correu electrònic premis.sant.antoni.manacor@gmail.com
6. El tema del concurs són els actes, personatges i elements de la festa de Sant Antoni, tal com es viu a Manacor. Es valoraran aspectes com l’artístic, l’originalitat,  la creativitat, la innovació, la fidelitat a la tradició, la vivència de la festa i, sobretot, l’ús dels productes propis de l’establiment.
7. El jurat només podrà valorar l’exposició al mostrador o mostradors, i en cap cas la resta de la decoració interior de l’establiment comercial.

8. Es recomana als participants que mantinguin la il·luminació dels mostradors durant la nit de la setmana de festes mentre ho considerin oportú, especialment el dia de la revetlla tota la nit, mentre això no suposi cap dificultat per a la seguretat de l’establiment, i baix la seva responsabilitat.
9. El muntatge del mostrador amb tots els seus elements haurà de quedar exposat fins dia 18 de gener de 2020, inclòs, sense poder-se retirar cap dels elements, excepte en cas de venda, que serà substituït per un altre objecte de similars característiques i harmonia dins el conjunt.
10. La participació al concurs no té quota d’inscripció.

11. Es determinarà un primer, un segon i un tercer classificat. Tots els participants rebran un obsequi.
12. El jurat estarà integrat per persones vinculades al món dels mostradors, a les arts plàstiques i a la festa de Sant Antoni, seleccionades per l’organització.

13. El Jurat visitarà els mostradors inscrits en el concurs el dilluns 11 de gener de 2021, a una hora en què sigui necessari l’enllumenat artificial. Si fos necessari podria continuar la visita els dies següents, segons la quantitat de participants inscrits.
14. El lliurament de premis es farà el dissabte a partir del 18 de gener de 2021, a les instal·lacions del comerç participant, de forma individualitzada.
15. El jurat podrà declarar desert el concurs, desestimar els mostradors participants amb un contingut que no sigui adequat, desqualificar els mostradors que no compleixin algun dels punts d’aquestes bases i atorgar accèssits si ho creu oportú. El seu veredicte serà inapel·lable.

16. La participació en aquest concurs implica l’acceptació d’aquestes bases.

